CELEX: 32017D0098
Language: ro
Date: 2017-01-18 00:00:00
Title: Decizia de punere în aplicare (UE) 2017/98 a Comisiei din 18 ianuarie 2017 de modificare a anexei la Decizia de punere în aplicare 2013/519/UE în ceea ce privește modelul de certificat de sănătate animală pentru importul în Uniune de câini, pisici și dihori domestici [notificată cu numărul C(2017) 123] (Text cu relevanță pentru SEE. )

20.1.2017   
               
               
                  RO
               
               
                  Jurnalul Oficial al Uniunii Europene
               
               
                  L 16/37
               
            DECIZIA DE PUNERE ÎN APLICARE (UE) 2017/98 A COMISIEI
      din 18 ianuarie 2017
      de modificare a anexei la Decizia de punere în aplicare 2013/519/UE în ceea ce privește modelul de certificat de sănătate animală pentru importul în Uniune de câini, pisici și dihori domestici
      
         
            [notificată cu numărul C(2017) 123]
         
      
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE (1), în special articolul 17 alineatul (2) primul paragraf litera (b),
      întrucât:
      
                  (1)
               
               
                  Directiva 92/65/CEE prevede că pisicile, câinii și dihorii domestici pot fi importați în Uniune doar dacă provin din teritorii sau din țări terțe autorizate și sunt însoțiți de un certificat de sănătate care corespunde unei mostre elaborate în conformitate cu procedura prevăzută în directiva respectivă. În partea 1 din anexa la Decizia de punere în aplicare 2013/519/UE al Comisiei (2) este stabilit modelul de certificat de sănătate animală.
               
            
                  (2)
               
               
                  În modelul de certificat de sănătate animală se face trimitere la testarea cu succes necesară pentru răspunsul imun la vaccinarea antirabică care ar trebui efectuată pe probe de sânge prelevate de la câini, pisici și dihori domestici care provin sau sunt planificați să tranziteze printr-un teritoriu sau printr-o țară terță care figurează în lista din anexa I la Decizia 2004/211/CE a Comisiei (3) sau în partea 1 din anexa II la Regulamentul (UE) nr. 206/2010 al Comisiei (4).
               
            
                  (3)
               
               
                  În urma falsificării repetate a rapoartelor de laborator privind rezultatele testului de titrare a anticorpilor antirabici, este necesar să se ceară funcționarilor responsabili cu certificarea din teritorii sau țări terțe să nu certifice rezultatele satisfăcătoare la acest test, cu excepția cazului în care autenticitatea raportului de laborator a fost verificată. O notă orientativă în acest sens ar trebui inclusă în modelul de certificat de sănătate animală.
               
            
                  (4)
               
               
                  În plus, rubrica referitoare la data aplicării sau a lecturii tatuajului sau al transponderului câinilor, pisicilor sau dihorilor domestici din partea I a modelului de certificat de sănătate animală a fost interpretată greșit de către funcționarii responsabili cu certificarea din țările terțe și, prin urmare, a generat probleme la controalele veterinare la frontierele externe ale Uniunii. Pentru a evita orice neînțelegere, această rubrică ar trebui eliminată din partea I a modelului de certificat de sănătate animală care descrie animalele și introdusă în partea II a certificatului respectiv, care se referă la certificarea animalelor. O notă de orientare specifică privind verificarea marcajului trebuie, de asemenea, să fie inclusă în partea II.
               
            
                  (5)
               
               
                  Prin urmare, anexa la Decizia de punere în aplicare 2013/519/UE ar trebui modificată în consecință.
               
            
                  (6)
               
               
                  Pentru a evita perturbarea importurilor în Uniune a loturilor de câini, pisici și dihori domestici, utilizarea certificatelor emise în conformitate cu normele Uniunii aplicabile înainte de data intrării în vigoare a prezentei decizii ar trebui să fie autorizată pentru o perioadă de tranziție, în anumite condiții.
               
            
                  (7)
               
               
                  Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
               
            ADOPTĂ PREZENTA DECIZIE:
      Articolul 1
      Anexa la Decizia de punere în aplicare 2013/519/UE se modifică în conformitate cu anexa la prezenta decizie.
      Articolul 2
      Pentru o perioadă de tranziție de până la 30 iunie 2017, statele membre autorizează importurile în Uniune a câinilor, a pisicilor și a dihorilor domestici care sunt însoțiți de un certificat de sănătate emis cel târziu la 31 mai 2017 în conformitate cu modelul prezentat în partea 1 a anexei la Decizia de punere în aplicare 2013/519/UE în versiunea sa dinainte de modificările introduse prin prezenta decizie.
      Articolul 3
      Prezenta decizie se aplică de la 1 iunie 2017.
      Articolul 4
      Prezenta decizie se adresează statelor membre.
      
         Adoptată la Bruxelles, 18 ianuarie 2017.
         
            
               Pentru Comisie
            
            Vytenis ANDRIUKAITIS
            
               Membru al Comisiei
            
         
      
      
         (1)  JO L 268, 14.9.1992, p. 54.
      
         (2)  Decizia de punere în aplicare 2013/519/UE a Comisiei din 21 octombrie 2013 de stabilire a listei țărilor terțe și teritoriilor autorizate pentru importurile de câini, pisici și dihori domestici și modelul pentru certificatul de sănătate animală necesar pentru astfel de importuri (JO L 281, 23.10.2013, p. 20).
      
         (3)  Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină și de modificare a Deciziilor 93/195/CEE și 94/63/CE (JO L 73, 11.3.2004, p. 1).
      
         (4)  Regulamentul (UE) nr. 206/2010 al Comisiei din 12 martie 2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară (JO L 73, 20.3.2010, p. 1).
      
         ANEXĂ
         Partea 1 din anexă se înlocuiește cu următorul text:
         
            „PARTEA 1
            
               Model de certificat de sănătate animală pentru importurile de câini, pisici sau dihori domestici în Uniune
            
            Textul imaginii
            
               ȚARA:
               Certificat sanitar-veterinar pentru UE
               Partea I: Detalii privind transportul expediat
               I.1. Expeditor
               Nume
               Adresă
               Țară
               Tel.
               I.2. Număr de referință al certificatului
               I.2.a
               I.3. Autoritatea competentă centrală
               I.4. Autoritatea competentă locală
               I.5. Destinatar
               Nume
               Adresă
               Țară
               Tel.
               I.6.
               I.7. Țară de origine
               Cod ISO
               I.8.
               I.9. Țară de destinație
               Cod ISO
               I.10. Regiunea de destinație
               Cod
               I.11. Loc de origine
               Nume Număr de aprobare
               Adresă
               Nume Număr de aprobare
               Adresă
               Nume Număr de aprobare
               Adresă
               I.12. Loc de destinație
               Nume Număr de aprobare
               Adresă
               I.13. Loc de încărcare
               I.14. Data plecării
               I.15. Mijloace de transport
               Avion Navă Vagon de cale ferată
               Vehicul rutier Altele
               Identificare
               Referințe documentare
               I.16. PIF de intrare în UE
               I.17.
               I.18. Descrierea mărfii
               I.19. Codul mărfurilor (codul SA)
               010619
               I.20. Cantitate
               I.21.
               I.22. Număr de colete
               I.23. Numărul sigiliului/containerului
               I.24.
            
            Textul imaginii
            
               I.25. Mărfuri certificate pentru:
               Altele Animale de companie Organisme autorizate
               I.26.
               I.27. Pentru import sau admitere pe teritoriul UE
               I.28. Identificarea mărfurilor
               Specii (Denumire științifică)
               Sistem de identificare
               Număr de identificare
               Data nașterii [zz/ll/aaaa]
            
            Textul imaginii
            
               ȚARA
               Importurile în Uniune de câini, pisici, dihori domestici
               II. Informații privind sănătatea
               II.a. Număr de referință al certificatului
               II.b.
               Subsemnatul, medic veterinar oficial din (se introduce numele țării terțe), certific că animalele descrise la rubrica I.28:
               II.1. provin din exploatațiile sau întreprinderile menționate la rubrica I.11 care sunt înregistrate de autoritatea competentă și care nu sunt supuse niciunei interdicții din motive de sănătate animală, unde animalele sunt examinate în mod regulat și care respectă cerințele privind asigurarea bunăstării animalelor deținute;
               II.2. nu au prezentat niciun semn de boli și erau apte pentru a fi transportate pe traseul prevăzut la momentul examinării de către un medic veterinar autorizat de către autoritatea competentă în termen de 48 de ore înainte de expediere;
               (1) fie [II.3. sunt destinate unui organism, institut sau centru descris în rubrica I.12 și aprobat în conformitate cu anexa C la Directiva 92/65/CEE a Consiliului și provin dintr-un teritoriu sau o țară terță enumerată în anexa II la Regulamentul de punere în aplicare (UE) nr. 577/2013.]
               (1) fie [II.3. aveau o vârstă de mai puțin de 12 săptămâni la data vaccinării împotriva rabiei și au trecut cel puțin 21 de zile de la finalizarea vaccinării primare împotriva rabiei (2) efectuată în conformitate cu cerințele de valabilitate stabilite în anexa III la Regulamentul (UE) nr. 576/2013 al Parlamentului European și al Consiliului și orice revaccinare ulterioară s-a efectuat în perioada de valabilitate a vaccinării anterioare (3);] și
               (1) fie [II.3.1. provin dintr-un teritoriu sau țară terță enumerată în anexa II la Regulamentul de punere în aplicare (UE) nr. 577/2013, iar detaliile privind vaccinarea curentă antirabică sunt furnizate în tabel];
               (1) fie [II.3.1. provin dintr-un teritoriu sau o țară terță inclus(ă) în lista din anexa I la Decizia 2004/211/CE a Comisiei sau în partea 1 din anexa II la Regulamentul (UE) nr. 206/2010 al Comisiei sau urmează să tranziteze un astfel de teritoriu sau o astfel de țară terță și un test de titrare a anticorpilor antirabici (4), efectuat pe o probă de sânge prelevată de către medicul veterinar autorizat de autoritatea competentă cel puțin la 30 de zile după vaccinarea anterioară și cu cel puțin trei luni înainte de data emiterii prezentului certificat, a arătat un titru de anticorpi egal cu 0,5 UI/ml (5) sau mai mare și orice revaccinare ulterioară s-a efectuat în perioada de valabilitate a vaccinării anterioare, iar detaliile privind vaccinarea antirabică actuală și data prelevării de probe pentru testarea răspunsului imun sunt furnizate în tabelul de mai jos:
               Partea II: Certificare
               Transponder sau tatuaj
               Data vaccinării [zz/ll/aaaa]
               Denumirea și producătorul vaccinului
               Numărul lotului
               Valabilitatea vaccinării
               Data prelevării probei de sânge [zz/ll/aaaa]
               Codul alfa-numeric al animalului
               Data aplicării și/sau a citirii (6) [zz/ll/aaaa]
               De la [zz/ll/aaaa]
               la [zz/ll/aaaa]
               ];
               (1) fie [II.4. sunt câini destinați unui stat membru inclus în lista din anexa I la Regulamentul delegat (UE) nr. 1152/2011 al Comisiei și au fost tratați împotriva Echinococcus multilocularis, iar detalii privind tratamentul efectuat de către medicul veterinar responsabil în conformitate cu articolul 7 din Regulamentul delegat (UE) nr. 1152/2011 al Comisiei (7) (8) sunt furnizate în tabelul de mai jos].
               (1) fie [II.4. nu au fost tratați împotriva Echinococcus multilocularis.]
            
            Textul imaginii
            
               ȚARA
               Importurile în Uniune de câini, pisici, dihori domestici
               II. Informații privind sănătatea
               II.a. Număr de referință al certificatului
               II.b.
               Codul alfanumeric al transponderului sau al tatuajului câinelui
               Tratament antiechinococcus
               Medic veterinar responsabil
               Denumirea și producătorul produsului
               Data [zz/ll/aaaa] și ora tratamentului [00:00]
               Numele cu majuscule, ștampila și semnătura
               ]
               Note
               (a) Prezentul certificat vizează câinii (Canis lupus familiaris), pisicile (Felis silvestris catus) și dihorii domestici (Mustela putorius furo).
               (b) Prezentul certificat este valabil 10 zile de la data semnării de către medicul veterinar oficial. În cazul transportului maritim, această perioadă de 10 zile se prelungește cu o perioadă suplimentară corespunzătoare duratei călătoriei pe mare.
               Partea I:
               Rubrica I.11: Locul de origine: denumirea și adresa unității de expediere. A se indica numărul de aprobare sau înregistrare.
               Rubrica I.12: Locul de destinație: obligatoriu în cazul în care animalele sunt destinate unui organism, institut sau centru aprobat în conformitate cu anexa C la Directiva 92/65/CEE a Consiliului.
               Rubrica I.25: Mărfuri certificate pentru: a se indica «altele» în cazul în care animalele sunt transportate în conformitate cu articolul 5 alineatul (4) din Regulamentul (UE) nr. 576/2013 al Parlamentului European și al Consiliului.
               Rubrica I.28.: Sistemul de identificare: selectați transponderul sau tatuajul.
               Numărul de identificare: a se indica codul alfanumeric al transponderului sau al tatuajului.
               Partea II:
               (1) A se păstra mențiunea adecvată.
               (2) Orice revaccinare trebuie considerată a fi o primă vaccinare dacă nu a fost efectuată în perioada de valabilitate a unei vaccinări anterioare.
               (3) O copie certificată a detaliilor de identificare și vaccinare a animalelor în cauză se anexează la prezentul certificat.
               (4) Testul de titrare a anticorpilor antirabici menționat la punctul II.3.1:
               — trebuie să fie efectuat pe o probă prelevată de către un medic veterinar autorizat de autoritatea competentă, la cel puțin 30 de zile de la data vaccinării și cu trei luni înainte de data importului;
               — trebuie să măsoare un nivel de anticorpi serici neutralizanți ai virusului rabiei egal cu 0,5 UI/ml sau mai mare;
               — trebuie să fie efectuat de către un laborator aprobat în conformitate cu articolul 3 din Decizia 2000/258/CE a Consiliului (lista laboratoarelor autorizate este disponibilă la adresa http://ec.europa.eu/food/animals/pet-movement/approved-labs_en);
            
            Textul imaginii
            
               ȚARA
               Importurile în Uniune de câini, pisici, dihori domestici
               II. Informații privind sănătatea
               II.a. Număr de referință al certificatului
               II.b.
               — nu trebuie reînnoit pe un animal care, în urma testului cu rezultate satisfăcătoare, a fost revaccinat împotriva rabiei în decursul perioadei de valabilitate a unei vaccinări anterioare.
               O copie certificată a raportului oficial din partea laboratorului autorizat privind rezultatele testelor pentru anticorpi antirabici menționat la punctul II.3.1 se anexează la certificat.
               (5) Prin certificarea acestui rezultat, medicul veterinar oficial confirmă că acesta a verificat, în cea mai mare măsură posibilă și, dacă este necesar, prin contacte cu laboratorul indicat în raport, autenticitatea raportului de laborator privind rezultatele testului de titrare a anticorpilor menționat la punctul II.3.1.
               (6) În coroborare cu nota de subsol (3), marcarea animalelor respective prin implantarea unui transponder sau cu ajutorul unui tatuaj lizibil în mod clar, aplicat înainte de 3 iulie 2011, trebuie să fie verificată înaintea oricărei înregistrări efectuate în prezentul certificat și să preceadă întotdeauna orice vaccinare sau, dacă este cazul, orice teste efectuate pe animalele respective.
               (7) Tratamentul împotriva Echinococcus multilocularis menționat la punctul II.4 trebuie:
               — să fie administrat de un medic veterinar în termen de maximum 120 de ore și minimum 24 de ore înainte de data programată pentru intrarea câinilor în unul dintre statele membre sau în părți ale acestora incluse în lista din anexa I la Regulamentul delegat (UE) nr. 1152/2011 al Comisiei;
               — să constea într-un medicament autorizat care conține doza corespunzătoare de prazicuantel sau substanțe farmacologic active despre care s-a dovedit că reduc, singure sau în combinație, formele intestinale complet și incomplet dezvoltate ale Echinococcus multilocularis la speciile-gazdă vizate.
               (8) Tabelul menționat la punctul II.4 trebuie să fie folosit pentru a indica detaliile privind un tratament ulterior, în cazul în care acesta a fost administrat după data semnării certificatului și înaintea intrării prevăzute în unul dintre statele membre sau în părți ale acestora incluse în lista din anexa I la Regulamentul delegat (UE) nr. 1152/2011 al Comisiei.
               Medic veterinar oficial
               Nume (cu majuscule): Funcție și titlu:
               Data: Semnătura:
               Ștampila:
            ”